แนวโน้มดัชนีเช้านี้รีบาวด์ตามต่างประเทศ
นักวิเคราะห์มองตลาดหุ้นไทยเช้านี้มีโอกาสรีบาวด์ตามตลาดหุ้นต่างประเทศ เก็งหุ้นพลังงาน-แบงก์นำตลาด
29 มิ.ย. 2554

นักวิเคราะห์มองตลาดหุ้นไทยเช้านี้มีโอกาสรีบาวด์ตามตลาดหุ้นต่างประเทศ เก็งหุ้นพลังงาน-แบงก์นำตลาด
นายอภิชาติ  ผู้บรรเจิดกุล นักวิเคราะห์สำนักวิจัย บล.ทิสโก้ กล่าวว่า ตลาดหุ้นไทยเช้านี้มีโอกาศรีบาวด์ขึ้นในแดนบวกต่อเนื่องจากเมื่อวาน ตามตลาดหุ้นต่างประเทศ จากปัจจัยบวกหนุนปัญหากรีซที่ตอบรับในเชิงบวกคาดการณ์ผลโหวตของสภากรีซในสัปดาห์นี้ ขณะที่ราคาน้ำมันดิบปรับตัวขึ้นแรงเมื่อคืนนี้ จะเป็นปัจจัยสนับสนุนเสริม และดีต่อหุ้นกลุ่มพลังงานด้วย 
ทั้งนี้ มองว่าหุ้นกลุ่มพลังงาน และกลุ่มแบงก์จะยังเป็นกลุ่มนำตลาดต่อเนื่อง โดยเฉพาะกลุ่มแบงก์จากการเก็งกำไรงบในQ2 ที่จะทยอยออกมา อีกทั้งก่อนหน้านี้ราคาหุ้นในกลุ่มแบงก์ปรับตัวลดลงมาก
หากพิจารณาจะพบว่าตอนนี้แรงซื้อในตลาดหุ้นเริ่มเป็นการกลับเข้ามาของนักลงทุนสถาบัน ซึ่งถือว่าเป็นการช่วยผลักดันตลาดในเชิงบวก แต่ยังไม่มากนัก เพราะนักลงทุนบางส่วน โดยเฉพาะต่างชาติรอดูผลเลือกตั้ง ซึ่งยังเป็นปัจจัยที่ทำให้เกิดความกังวล รวมถึงการประกาศตัวเลขเศรษฐกิจของไทยเดือน พ.ค.ในวันพรุ่งนี้ คงทำให้ตลาดคงบวกไปไม่ได้มาก 
"ตลาดรีบาวด์ขึ้น แต่คงไม่มากเพราะมีการรอดูการเลือกตั้งจะเป็นอย่างไร แต่ผมว่าตอนนี้เป็นสัญญานที่ดีที่นักลงทุนสถาบันเริ่มเข้ามาซื้อในตลาด ซึ่งช่วยตลาดได้ และบางส่วนก็มองว่าภายใต้ความกังวลการเมืองหุ้นบางตัวในเชิงพื้นฐานที่ราคาตกลงมาน่าสนใจลงทุน"นายอภิชาติ กล่าว
สำหรับตลาดหุ้นไทยในช้วงบ่ายมองว่ามีโอกาสรีบาวด์ได้ แต่ในลักษณะแคบ ๆ หุ้นพลังงาน และแบงก์ช่วยหนุน โดยมองแนวรับที่ 1,010-1,1015 จุด แนวต้าน 1,022 และ 1,025 จุด